Γιαν Γιόζεφ Χόρεμανς ο νεότερος

Ο Γιαν Γιόζεφ Χόρεμανς ο νεότερος (Jan Josef Horemans the Younger, βαπτίσθηκε 15 Ιανουαρίου 1714 - 9 Φεβρουαρίου 1792) ήταν Φλαμανδός ζωγράφος του 18ου αιώνα. Είναι κυρίως γνωστός για τις ρωπογραφίες, αλλά και ζωγράφισε και απόψεις λιμανιών, πίνακες με εφίππους, πορτρέτα και νεκρές φύσεις. Jan Josef Horemans (II) in the RKD

 Βιογραφία 
Ο Γιαν Γιόζεφ Χόρεμανς ο νεότερος γεννήθηκε στην Αμβέρσα, γιος του Γιαν Γιόζεφ Χόρεμανς του πρεσβύτερου και της Μαρία-Φραντσίσκα φαν ντερ Φόορτ. Ήταν πιθανότατα μαθητής του πατέρα του και παραγωγικός ζωγράφος . Jan Josef Horemans (II) in the RKD
αριστερά|μικρογραφία|290x290εσ| Ένα χαρούμενο πάρτι
Ο Γιαν Γιόζεφ Χόρεμανς ο νεότερος έγινε δάσκαλος στη Συντεχνία του Αγίου Λουκά στην Αμβέρσα στις 10 Φεβρουαρίου 1767 και ήταν πρύτανης της Συντεχνίας σε δύο χρονικές περιόδους (1768–9 και 1775–6). Ήταν, επίσης, μέλος της Ακαδημίας της Αμβέρσας. Alain Jacobs. "Horemans." Grove Art Online. Oxford Art Online. Oxford University Press. Web. 21 July 2016

Το 1788 ήταν συνιδρυτής μιας εταιρείας καλλιτεχνών γνωστής ως Genootschap ter aanmoediging der Schoone Kunsten ("Εταιρεία για την ενθάρρυνση των καλών τεχνών"), γνωστής και με τη σύντομη μορφή της ως Konstmaatschappij (η "Εταιρεία Τέχνης") . Άλλοι ιδρυτές ήταν οι Χέντρικ Φρανς ντε Κορτ, Πίτερ Φες, Μις Χέρρι, Μπαλτάσαρ Πάουλ Όμμερχανκ, (Balthasar Paul Ommeganck), Φέρντιναντ Φερχούφεν (Ferdinand Verhoeven), Χέντρικ Άαρνουτ Μάιν (Hendrik Aarnout Myin), Φρανς Μπαλτάσαρ Σόλβαϊνς (Frans Balthasar Solvyns), Ματτέτους Ιχνάτιους φαν Μπρέε (Mattheus Ignatius van Bree), Μαρία Γιακόμπα Όμμερχανκ , Μάρτεν Βεφελερτς (Marten Waefelaerts) και πολλοί άλλοι. Ο στόχος της εταιρείας ήταν να παρέξει ευκαιρίες για την προώθηση και την εκτίμηση των έργων τέχνης των διαφόρων μελών της σε άτυπο περιβάλλον. Η πρώτη έκθεση της εταιρείας πραγματοποιήθηκε στην Αμβέρσα το 1789. Reginald Howard Wilenski, Flemish Painters: 1430-1830, Viking Press, 1960, p. 418 Οι Χόρεμανς παραιτήθηκαν από μέλη στις 10 Οκτωβρίου 1791. Jan Josef Horemans (II) in the RKD

Ήταν ο δάσκαλος του Γιόχαν Χέρμαν Φάμπερ (Johan Herman Faber). Πέθανε στην Αμβέρσα. Jan Josef Horemans (II) in the RKD

 Έργο 
δεξιά|μικρογραφία|290x290εσ| Η απαγόρευση του καπνίσματος
Ο Γιαν Γιόζεφ Χόρεμανς ήταν ευέλικτος καλλιτέχνης, ο οποίος ζωγράφισε ρωπογραφίες, απόψεις λιμένων, πίνακες με εφίππους, πορτρέτα και νεκρές φύσεις. Jan Josef Horemans (II) in the RKD

Οι πιο χαρακτηριστικές είναι οι εσωτερικές σκηνές του, αλλά ζωγράφισε επίσης πολλές σκηνές πωλητών ενώ πωλούσαν τα προϊόντα τους. Χαρακτηριστικό των έργων του είναι οι έντονα οριοθετημένες μορφές. Tavern Scene  at the National Inventory of Continental European Paintings

Οι ρωπογραφίες του θεωρούνται ότι προωθούν τις αστικές αρετές. Συνεχίζοντας στα βήματα του πατέρα του, αναδημιούργησε την ατμόσφαιρα της εποχής του σε μια πληθώρα μικρών ζωγραφικών έργων που διακρίνονται για την ευχάριστη κίνησή τους και έχουν μια "παλαιομοδίτικη" γοητεία. Επίσης υπέγραφε με τον ίδιο τρόπο όπως ο πατέρας του, αλλά το ύφος του ήταν πιο διακεκριμένο και ευαίσθητο. Η ελαφρύτερη παλέτα του του έδωσε το ψευδώνυμο «le clair» (ο φωτεινός). Alain Jacobs. "Horemans." Grove Art Online. Oxford Art Online. Oxford University Press. Web. 21 July 2016

Δείτε επίσης
 Κατάλογος Φλαμανδών ζωγράφων

 Παραπομπές 

 Εξωτερικοί σύνδεσμοι 


Κατηγορία:Φλαμανδοί ζωγράφοι